stanford-oval/wikipedia huggingface dataset:
Ján Čarnogurský

| Ján Čarnogurský |
| --- | --- |

Slovakian pääministeri
 6.5.1991 – 24.6.1992  
Edeltäjä:  Vladimír Mečiar
Seuraaja:  Vladimír Mečiar
KDH:n puheenjohtaja
 1990–2000  
Seuraaja:  Pavol Hrušovský
Henkilötiedot
Syntynyt: 1. tammikuuta 1944 (ikä 81) Bratislava, Slovakian tasavalta
Ammatti:  asianajaja
Tiedot
Puolue:  KDH
Koulutus:  oikeustieteen tohtori
Tutkinnot:  Bratislavan Comenius-yliopisto
Ján Čarnogurský (s. 1. tammikuuta 1944, Bratislava, Slovakian tasavalta) on slovakialainen poliitikko.
Čarnogurskýn isä oli kommunisteja vastustava poliitikko, joka joutui useita kertoja vankilaan. Tämä haittasi myös Ján Čarnogurskýn opintoja, mutta hän pääsi Prahan yliopistoon opiskelemaan tekniikkaa ja myöhemmin Bratislavan yliopistoon opiskelemaan lakia. Hän väitteli oikeustieteen tohtoriksi ja sai asianajajan oikeudet, jotka hän kuitenkin menetti avustettuaan määriläistä mielenosoittajaa.
Čarnogurský osallistui Peruskirja 77 -liikkeen toimintaan ja joutui vankilaan vuonna 1989. Presidentti Gustáv Husák kuitenkin armahti hänet. Samettivallankumouksen jälkeen joulukuussa 1989 Čarnogurskýstä tuli Tšekkoslovakian varapääministeri ja vaalien jälkeen oikeusministeri.
Čarnogurský kuului vuonna 1990 Kristillisdemokraattisen liikkeen (Kresťanskodemokratické Hnutie, KDH) perustajiin. Hän oli vuosina 1991–1992 Slovakian pääministeri ja vuosina 1998–2002 oikeusministeri.
Čarnogurský erosi myöhemmin puolueen johdosta ja toimi asianajajana omassa toimistossaan. Hänet valittiin takaisin puolueen puheenjohtajistoon vuonna 2006.
Imhotep

Imhotep (muinaisegyptin ”Rauhassa tuleva”, kreik. Imuthes; 2600-luku eaa.) oli farao Djoserin visiiri, joka toimi arkkitehtina ja Ptah-jumalan ja Ra-jumalan ylipappina Heliopoliissa muinaisen Egyptin vanhan valtakunnan 3. dynastian aikaan. Hän palveli neljää Egyptin kuningasta, mutta leimallisinta hänen vaikutuksensa oli farao Djoserin aikana. Imhotepia pidetään myös ensimmäisenä nimeltä tunnettuna arkkitehtina ja insinöörinä.. Imhotepista henkilönä tiedetään hyvin vähän, mutta hänen ympärilleen kehittyi uskonnollinen kultti, ja Imhotepia alettiin kunnioittaa jumalana yli 2 000 vuotta hänen kuolemansa jälkeen. Imhotep on muinaisen Egyptin harvoja jumalallistuneita henkilöitä yhdessä Amenhotepin, Hapun pojan kanssa.
Imhotepia pidetään todennäköisenä Sakkaran porraspyramidin suunnittelijana. Porraspyramidi poikkesi ratkaisevasti varhaisemmista mastaba-haudoista paitsi porrasmaiselta ulkomuodoltaan, myös rakennusmateriaaliltaan: mastaba-haudat rakennettiin auringossa kuivatuista savitiilistä, mutta pyramidi rakennettiin kalkkikivestä. Mallia otettiin mahdollisesti myös sumerien zikkurateista, jotka nekin oli rakennettu tiilestä.
Imhotep ja arkkitehtuuri

Kreikkalaisen historioitsija Manethon mukaan Imhotep keksi taidon rakentaa kivestä. Tämä ei pidä paikkaansa, mutta Djoserin hautakompleksin muodostava pyramidi ympäröivine temppeleineen oli aikansa suurin kokonaan kivestä rakennettu monumentti. 
Syy perinteisestä tiilisestä mastabahaudasta kiviseen kuusiportaiseen pyramidiin siirtymiseen saattoi olla Mesopotamian zikkurateista otettu esikuva, mutta yhtä lailla muutos kuvastaa faaraon vallan kasvua sekä työvoiman että resurssien suhteen. Kivimonumentti oli huomattavasti vaikeampi rakentaa kuin tiilinen.
Hautakompleksi on myös edeltäjiään paljon suurempi, ja alkuperäistä suunnitelmaa on ilmeisesti laajennettu parin vuosikymmenen aikana. Esimerkiksi pyramidista oli tarkoitus tulla alun perin nelikerroksinen kuusikerroksisen sijaan.
Pyramidin alla risteilee labyrinttimainen verkosto kuiluja ja gallerioita, joiden tarkoitus oli suojella hautaa ryöstäjiltä ja toimia säilytystiloina hautauhreille. Kuudessa eteläisessä galleriassa oli noin 40 000 kiviastiaa erilaisten tuonpuoleisessa tarvittavien asioiden säilyttämiseen. Näin massiivinen hautaesineistö ei olisi mahtunut perinteiseen mastabaan.
Pyramidin nurkat osoittavat pääilmansuuntiin, ja niiden virhe on vain kolme astetta.
Imhotep saattoi olla ensimmäinen, joka käytti pylväitä kantavina rakenteina.lähde?
Imhotepin kultti

Noin 2000 vuotta Imhotepin kuoleman jälkeen häntä alettiin palvoa jumalana. Häntä kutsuttiin ylipappiutensa vuoksi "Ptahin Pojaksi", mutta myöhemmässä vaiheessa hänen kulttinsa ylitti jopa hänen jumalallisen isänsä suosion. Kreikkalaiset yhdistivät hänet lääketieteen jumala Asklepiokseen. Imhotep kuvattiin istuvana miehenä, jolla oli paljaaksi ajeltu pää (papin tunnusmerkki) ja papyruskäärö polvillaan. Häntä palvottiin tiedon ja parannustaidon jumalana. Myöhäsyntyisen perinteen mukaan Imhotepia alettiin kunnioittaa muinaisegyptiläisen lääketieteen perustajana. Imhotepin kultilla oli vaikutusta myös antiikin lääketieteeseen, sillä lääketieteen isäksi kutsuttu Hippokrates opiskeli Imhotepin temppelissä.
Imhotepin nimiin on laitettu useita viisaustekstejä, joita arvostettiin vielä ptolemaiolaisellakin kaudella (305 eaa.–30 eaa.). Varmuudella hänen kirjoittamiaan tekstejä ei nykyään kuitenkaan enää tunneta.
Nälänhätästeela

Elefantinessa sijaitsee ptolemaiolaiselle kaudelle ajoittuva kallioon hakattu steela,"nälänhätästeela". Steela kertoo Egyptissä vallinneesta seitsemän vuoden nälänhädästä ja faaraon näkemästä unesta, jonka Imhotep tulkitsi jumala Khnumin viestiksi siitä, miten kuivuus saataisiin päättymään. Steelan pohjalta Imhotepin tarinan on jopa arveltu vaikuttaneen Raamatun Vanhan testamentin kertomukseen Joosefista, joka vastaavasti tulkitsi faaraon unen enteeksi seitsemästä hyvästä ja seitsemästä huonosta satovuodesta.
Hauta

Imhotepin haudan sijaintia ei tunneta, mutta sen uskotaan sijaitsevan Sakkarassa, lähellä Djoserin pyramidia. Imhotepille omistettu temppeli sijaitsee samalla alueella. Tohtori Zahi Hawass on esittänyt myös mahdollisuuden, että Imhotep olisi haudattu itse pyramidiin. Koska Djoserin 11 tytärtä on haudattu porraspyramidiin, ei ole lainkaan mahdoton ajatus, että myös faaraolle erittäin tärkeän arkkitehdin viimeinen leposija sijaitsisi tämän vierellä.
Vuosien 2005 ja 2006 mittausten aikana The Saqqara Geophysical Survey Project paikansi kaksi aiemmin tuntematonta suurta hautakompleksia, joista toinen saattaisi kuulua Imhotepille. Suurempi haudoista on lähes täydellinen kopio Djoserin pyramidin ympärysmuurista, mikä haudan sijainnin ja kokoluokan (ympärysmuurin koko on 40 m x 70 m) huomioon ottaen johtaa epäilemään Imhotepia haudan omistajaksi. Alueelle on kuitenkin asetettu kaivauskielto herkän luonnon takia.
Viittaukset populaarikulttuurissa

Vuonna 1932 tehdyssä yhdysvaltalaisessa kauhuelokuvassa Muumio samoin kuin vuonna 1999 tehdyssä samannimisessä elokuvassa ja sen jatko-osassa Muumion paluu esiintyvä henkiin herännyt muumio on nimetty Imhotepin mukaan.
Aiheesta muualla

Kuvia tai muita tiedostoja aiheesta Imhotep Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 2 
Kansalliset:  Chile  Espanja  Ranska  BnF data  Saksa  Israel  Yhdysvallat  Alankomaat  Puola 
Taiteenala:  ULAN 
Henkilöt:  Deutsche Biographie  DDB 
Muut:  IdRef 
Imhotep suunnitteli Djoserin pyramidin Sakkarassa.
Nälänhätästeela, joka kuvaa kuningasta lahjoittamassa maata Khnum-jumalalle nälänhädän lopettamiseksi. Kuvattuina ovat farao Djoser ja jumalat Khnum, Satis ja Anukis.
Institut supérieur de gestion

ISG:n logo.
Institut supérieur de gestion (ISG) on Ranskassa toimiva vuonna 1967 perustettu yksityinen kauppakorkeakoulu. ISG:llä on noin 4 500 opiskelijaa ja se toimii kymmenellä paikkakunnalla. Pariisin toimipisteiden ohella kampukset sijainnit ovat Bordeaux, Lille, Lyon, Montpellier, Nantes, Nice, Strasbourg ja Toulouse sekä Genève. ISG on osa vuonna 1980 perustettua, yli 20 pienen yksityisen oppilaitoksen IONIS Education Groupia.
8 rue de Lota, Paris.
147 avenue Victor-Hugo, Paris.
147 avenue Victor-Hugo, Paris.
45 rue Spontini, Paris.
Aiheesta muualla

Institut supérieur de gestion kotisivut
Jugoslavia-tuomioistuin

Jugoslavia-tuomioistuin Haagissa.
Jugoslavia-tuomioistuin (engl. International Criminal Tribunal for the former Yugoslavia, ICTY, ransk. Tribunal pénal international pour l’ex-Yougoslavie, TPIY) oli Yhdistyneiden kansakuntien turvallisuusneuvoston vuonna 1994 perustama tuomioistuin, joka käsitteli Jugoslavian hajoamissotien sotarikoksia. Jugoslavia-tuomioistuin, kuten vastaava Ruanda-tuomioistuinkin, noudattivat toimintaperiaatteiltaan toisen maailmansodan jälkeisiä Nürnbergin ja Tokion tuomioistuimia.
Toiminta

Tuomioistuin toimi Alankomaissa Haagin kaupungissa, ja sen pääsyyttäjä oli Serge Brammertz. lähde?
Tuomioistuimeen haastettiin sen toiminta-aikana kaikkiaan 161 Jugoslavian hajoamissotien aikaisista sotarikoksista syytettyä henkilöä. Viimeinen ensimmäisessä asteessa tuomittu oli Bosnian serbiarmeijan komentaja kenraali Ratko Mladić, joka tuomittiin marraskuun lopulla 2017 elinkautiseen vankeuteen kansanmurhasta. Kaikkia syytettyjä – varsinkaan korkea-arvoisimpia – ei koskaan saatu oikeuden eteen. Esimerkiksi Kroatian entinen presidentti Franjo Tudjman, jonka epäiltiin olleen kroaattien tekemien etnisten puhdistusten taustavoimana, kuoli vuonna 1999. Serbian entinen presidentti Slobodan Milošević, jota syytettiin Kroatiassa, Bosniassa ja Kosovossa tehdyistä sotarikoksista, saatiin Haagiin, mutta hän kuoli kesken oikeudenkäynnin vuonna 2006. Zeljko Raznatovic, jota syytettiin rikoksista ihmisyyttä vastaan, murhattiin vuonna 2000 ennen oikeudenkäyntiä. Bosnia ja Hertsegovinan entistä presidenttiä Alija Izetbegovićia koskeva tutkinta jäi kesken hänen kuollessaan vuonna 2003.
Jugoslavia-tuomioistuin lopetti toimintansa vuoden 2017 lopussa. Tuomioistuin antoi viimeisen päätöksensä 29. marraskuuta 2017, jolloin se vahvisti kuudelle kroaattimiehelle vuonna 2013 langetetut 10–25 vuoden vankeusrangaistukset. Miehet olivat vastuussa Mostarissa ja muualla 
Bosnia ja Hertsegovinan länsiosassa vuosina 1993–1994 tehdyistä sotarikoksista, muun muassa Mostarin piirityksestä sekä Mostarin sillan ja useiden moskeijoiden tuhoamisesta.
Kritiikkiä

Jugoslavia-tuomioistuinta on arvosteltu siitä, että se vapautti monia Jugoslavian sodissa tapahtuneisiin rikkomuksiin yleisesti syyllisinä pidettyjä henkilöitä. Näitä olivat muiden muassa kroaattiupseeri Ante Gotovina, serbipoliitikko Vojislav Šešelj, albaanien sissipäällikkö Ramush Haradinaj ja bosniakkiupseeri Naser Orić. Yhdysvaltain on epäilty painostaneen tuomioistuinta vapauttamaan Ante Gotovinan.
Kaikki Jugoslavian hajoamissotien osapuolet moittivat tuomioistuinta puolueellisuudesta. Koska useimmat tuomituista olivat serbejä, Serbia syytti tuomioistuinta serbivastaisuudesta, mille antoi pontta se, että monet nimekkäimmät kroaattien, bosniakkien ja Kosovon albaanien johtohenkilöt vapautettiin. Kroatia ja Serbia muuttuivat yhteistyöhaluisemmiksi vasta niiden alettua pyrkiä Euroopan unionin jäsenmaiksi. EU asetti ehdoksi jäsenyysneuvottelujen aloittamiselle yhteistyön tuomioistuimen kanssa. Tätä ennen esimerkiksi Serbian armeija oli piilotellut kenraali Ratko Mladićia vuosien ajan.
Suomen Tietotoimiston haastattelemat asiantuntijat arvioivat Jugoslavia-tuomioistuimen selvinneen sille annetusta tehtävästä yleisesti ottaen kelvollisesti. Heidän mukaansa tuomioistuimen suurimmiksi saavutuksiksi jäivät kansainvälisen oikeuden kulttuurin edistäminen ja YK:n toimintakyvyn todistaminen. Tuomioistuimessa todistajana kuullun oikeushammaslääkäri Helena Rannan mukaan pitkät oikeudenkäynnit olivat välttämättömiä syytettyjen oikeusturvan kannalta.
Asiantuntijoiden mukaan tuomioistuin onnistui rauhan ja sovinnon aikaansaamisessa entisen Jugoslavian alueelle kuitenkin korkeintaan välttävästi. Tuomioistuimen päätöksillä ei ole niiden kohdemaissa juuri minkäänlaista arvovaltaa, pitkät oikeudenkäynnit ovat avanneet vanhoja haavoja ja tuomittuja pidetään laajalti sankareina. Monet tuomiot ovat ruokkineet kansallismielisyyttä.
Seuraaja

Jugoslavia-tuomioistuimen ja jo aiemmin lakkautetun Ruanda-tuomioistuimen seuraajaksi perustettiin Haagiin MICT-lyhenteellä tunnettu elin, joka  käsitteli molemmilta tuomioistuimilta yli jääneitä juttuja, kuten Bosnian serbien poliittisen johtajan Radovan Karadžićin valituksen hänelle langetetusta 40 vuoden vankeustuomiosta ja syyttäjän valituksen Vojislav Šešeljin vapauttavasta päätöksestä.
Aiheesta muualla

Kuvia tai muita tiedostoja aiheesta Jugoslavia-tuomioistuin Wikimedia Commonsissa
Syke (18. tuotantokausi)

Suomalaisen sairaalan traumaosastolle sijoittuvan Syke-draamasarjan kahdeksannentoista tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 26. syyskuuta 2024.
Rooleissa > Sivurooleissa

| 0 | 1 | 2 |
| --- | --- | --- |
|  Krista Putkonen-Örn  | … |  Elina Hurskainen    |
|  Pedram Notash  | … |  Ufuk ”Uffe” Uzuncarsili    |
|  Juha-Tapio Arola  | … |  Artturi Laine    |
|  Miia Nuutila  | … |  Raila Lehtelä    |
|  Selma Sallinen  | … |  Jan Hansson   |
|  Ritva Sorvali  | … |  Kirsti ”Kikka” Tuohekainen    |
|  Yuko Takeda  | … |  Minako Peri   |
Jaksot

| Jakso | Nimi | Julkaisu Ruutu+:ssa | Julkaisu Ruudussa | Ensiesitys Nelosella | Ikäraja / Sisältörajoitukset |
| --- | --- | --- | --- | --- | --- |
| 1 | Tärkeysjärjestys | 26. syyskuuta 2024 |  |  |   |
| 1 | Tärkeysjärjestys | 27. syyskuuta 2024 |  |  |   |
| 1 | Tärkeysjärjestys | 3. lokakuuta 2024 |  |  |   |
| 1 | Tärkeysjärjestys | 4. lokakuuta 2024 |  |  |   |
| 2 | Stigma | 10. lokakuuta 2024 |  |  |    |
| 2 | Stigma | 11. lokakuuta 2024 |  |  |   |
| 2 | Stigma | 17. lokakuuta 2024 |  |  |   |
| 2 | Stigma | 18. lokakuuta 2024 |  |  |   |
| 3 | Uusia tuulia | 24. lokakuuta 2024 |  |  |   |
| 3 | Uusia tuulia | 25. lokakuuta 2024 |  |  |   |
| 3 | Uusia tuulia | 31. lokakuuta 2024 |  |  |    |
| 3 | Uusia tuulia | 1. marraskuuta 2024 |  |  |   |
| 4 | Esikuvia | 7. marraskuuta 2024 |  |  |   |
| 4 | Esikuvia | 8. marraskuuta 2024 |  |  |   |
| 4 | Esikuvia | 14. marraskuuta 2024 |  |  |   |
| 4 | Esikuvia | 15. marraskuuta 2024 |  |  |   |
| 5 | Teräviä potkuja | 21. marraskuuta 2024 |  |  |  |
| 5 | Teräviä potkuja | 22. marraskuuta 2024 |  |  |  |
| 5 | Teräviä potkuja | 28. marraskuuta 2024 |  |  |  |
| 5 | Teräviä potkuja | 29. marraskuuta 2024 |  |  |  |
| 6 | Sexy Sabina | 5. joulukuuta 2024 |  |  |  |
| 6 | Sexy Sabina | 6. joulukuuta 2024 |  |  |  |
| 6 | Sexy Sabina | 12. joulukuuta 2024 |  |  |  |
| 6 | Sexy Sabina | 13. joulukuuta 2024 |  |  |  |
| 7 | Perhesiteitä | 19. joulukuuta 2024 |  |  |  |
| 7 | Perhesiteitä | 20. joulukuuta 2024 |  |  |  |
| 7 | Perhesiteitä | 26. joulukuuta 2024 |  |  |  |
| 7 | Perhesiteitä | 27. joulukuuta 2024 |  |  |  |
Keskeiset tekijät

Ohjaajat: Toni Laine ja Paula Korva
Pääkäsikirjoittajat: Hannamaija Matila ja Anne Prokofjeff
Käsikirjoittajat: Paula Korva, Maarit Koskinen, Ville Muhonen, Antti Okkonen, Melina Voipio ja Susanna Åke
Stooritiimi: Paula Korva, Maarit Koskinen, Ville Muhonen, Antti Okkonen, Melina Voipio ja Susanna Åke
Kuvaajat: Jyri Hakala ja Ilari Suhonen
Lavastaja: Inka Uusitalo-Matilainen
Leikkaajat: Simón Bergman, Jyrki Levä, Dan Peled ja Teemu Pöllänen
Pukusuunnittelija: Elisa Avikainen
Äänisuunnittelijat: Mika Niinimaa ja Tuukka Nikkilä
Tuottaja: Lotta Westerberg
Vastaavat tuottajat: Olli Haikka, Marko Talli, Riku Riihilahti ja Tea Panula (Nelonen Media)
Aiheesta muualla

Syke Ruutu-palvelussa
| --- | --- |
Tuotantokaudet:  1. tuotantokausi  2. tuotantokausi  3. tuotantokausi  4. tuotantokausi  5. tuotantokausi  6. tuotantokausi  7. tuotantokausi  8. tuotantokausi  9. tuotantokausi  10. tuotantokausi  11. tuotantokausi  12. tuotantokausi  13. tuotantokausi  14. tuotantokausi  15. tuotantokausi  16. tuotantokausi 
Pääosissa:  Lena Meriläinen  Iina Kuustonen  Tiina Lymi  Leena Pöysti  Antti Luusuaniemi  Lauri Tilkanen  Jarkko Niemi  Matti Ristinen  Jaana Pesonen  Elena Spirina  Carl-Kristian Rundman  Mari Perankoski  Krista Putkonen-Örn  Niina Koponen  Juha-Tapio Arola  Lotta Kaihua  Amelie Blauberg  Senna Vodzogbe  Janne Saarinen  Marius Valtanen  Valtteri Lehtinen  Sebastian Rejman  Jenni Banerjee  Sanna Stellan  Iida-Maria Heinonen  Nicke Lignell  Akseli Kouki  Helmi-Leena Nummela  Janni Hussi  Mikko Nousiainen 
Esityskanavat:  Yle TV2  Yle Areena  Nelonen  Liv  Ruutu / Ruutu+ 
Elokuvat:  Hätätila  Särkynyt sydän
Inside Man

| Inside Man |
| --- | --- |

Ohjaaja:  Spike Lee
Käsikirjoittaja:  Russell Gewirtz
Tuottaja:  Brian Grazer
Säveltäjä:  Terence Blanchard
Kuvaaja:  Matthew Libatique
Leikkaaja:  Barry Alexander Brown
Pääosat:   Denzel Washington  Clive Owen  Jodie Foster  Willem Dafoe  Christopher Plummer 
Valmistustiedot
Valmistusmaa:  Yhdysvallat
Tuotantoyhtiö:  Universal
Levittäjä:  UIP-Dunafilm Netflix
Ensi-ilta:  24. maaliskuuta 2006
Kesto:  129 minuuttia
Alkuperäiskieli:  englanti
Budjetti:  45 milj. USD
Tuotto:  184,4 milj. USD
Aiheesta muualla
IMDb 
Elonet
AllMovie
Infobox OKNimi-testi OK: 
Inside Man on vuonna 2006 ensi-iltansa saanut yhdysvaltalainen rikosdraamaelokuva, jonka tarina kertoo pankkiryöstöstä.
Näyttelijät

| 0 | 1 | 2 |
| --- | --- | --- |
|  Denzel Washington  | … |  Keith Frazier   |
|  Clive Owen  | … |  Dalton Russell   |
|  Jodie Foster  | … |  Madeleine White   |
|  Willem Dafoe  | … |  John Darius   |
|  Christopher Plummer  | … |  Arthur Case   |
|  Kim Director  | … |  Stevie   |
Aiheesta muualla

Valotie, Päivi: Pankkiryöstöllä on tarkoitus Turun Sanomat. 31.3.2006. Arkistoitu 3.8.2021. Viitattu 3.8.2021.
Rintakumpu, Lasse: Inside Man Film-O-Holic.com. 31.3.2006. Viitattu 3.8.2021.
Honkala, Antti: Inside Man Filmgoer. 2006. Arkistoitu 3.8.2021. Viitattu 3.8.2021.
Logistinen regressio

Logistinen regressio (engl. logistic regression) on tilastollinen malli, joka on erityistyyppi tavanomaisesta regressiomallista. Logistisessa regressiomallissa selitettävä muuttuja on dikotominen eli kaksiluokkainen  muuttuja. Selitettävä muuttuja saa arvon 0 tai 1 siten, että se muuttujan luokka, jota halutaan ennustaa, saa arvon 1. Logistinen regressiomalli on siis yleistetty lineaarinen malli, jonka linkkifunktio on  g(\mu _{i})=ln({\frac {\mu _{i}}{1-\mu _{i}}}). Selittävät muuttujat voivat olla suhdeasteikollisia, järjestysasteikollisia tai luokiteltuja.
Logistisella regressioanalyysillä mallinnetaan vastemuuttujan ja selittävien muuttujien suhdetta. Toisin kuin tavanomaisessa regressiomallissa, vasteen odotusarvo on riski (eng. odds). Riski on todennäköisyys, että jokin tapahtuma tapahtuu suhteessa siihen, että se ei tapahdu;
  {\frac {P(Y=1|x)}{P(Y=0|x)}}
Malli

Oletetaan, että käytössä on  \scriptstyle p kappaletta selittäviä muuttujia. Merkitään vasteen odotusarvoa  {E(Y|x)=\pi (x)}. 
Tehdään vasteen odotusarvolle logistinen muunnos
{logit(\pi (x))=ln{\frac {\pi (x)}{1-\pi (x)}}} , missä
{\frac {\pi (x)}{1-\pi (x)}}={\frac {P(Y=1|x)}{P(Y=0|x)}} .
Silloin logistinen regressiomalli on  {logit(\pi (x))=\beta _{0}+\beta _{1}x_{1}+...+\beta _{p}x_{p}}   , josta ratkaisemalla  {\pi (x_{i})} saadaan
ln{\frac {\pi (x)}{1-\pi (x)}}=\beta _{0}+\beta _{1}x_{1}+...+\beta _{p}x_{p}
\Leftrightarrow {\frac {\pi (x)}{1-\pi (x)}}=e^{\beta _{0}+\beta _{1}x_{1}+...+\beta _{p}x_{p}}
\Leftrightarrow {\pi (x)}={\frac {e^{\beta _{0}+\beta _{1}x_{1}+...+\beta _{p}x_{p}}}{1+e^{\beta _{0}+\beta _{1}x_{1}+...+\beta _{p}x_{p}}}}.
Mallin sovittaminen

Yleiselle lineaariselle mallille, jolle vastemuuttuja on jatkuva, mallin sovitus voidaan tehdä pienimmän neliösumman menetelmällä (PNS). Koska logistisella regressiomallilla on dikotominen vaste, menetelmällä estimoitavilla parametreillä  {{\hat {\beta _{0}}}+{\hat {\beta _{1}}}x_{1}+...+{\hat {\beta _{p}}}x_{p}} ei ole tiettyjä ominaisuuksia. Mallin sovitus tehdään Suurimman uskottavuuden menetelmällä (SU), joka on yleistys PNS-menetelmästä.   
Sitä varten muodostetaan mallille uskottavuusfunktio: oletetaan, että käytössä on usean selittäjän malli. Oletetaan myös, että yksittäinen  y_{ij} noudattaa Bernoulli-jakaumaa  B(\pi (x_{i})) ja että vasteet ovat riippumattomia. Silloin niiden summa  \sum _{j=1}^{n_{i}}y_{ij} noudattaa jakaumaa  Bin(n_{i},\pi ({\boldsymbol {x}}_{i})). Uskottavuusfunktio on


 \mathbf {L} ({\boldsymbol {\beta }})=\prod _{i=1}^{n}{\binom {n_{i}}{y_{i}}}\pi ({\boldsymbol {{x}_{i}}})^{y_{i}}[1-\pi ({\boldsymbol {{x}_{i}}})]^{n_{i}-y_{i}}
Logaritminen uskottavuusfunktio on

 L({\boldsymbol {\beta }})=ln(L({\boldsymbol {\beta }}))=exp\left[\sum _{i=1}^{n}{\big \{}y_{i}ln[\pi ({\boldsymbol {{x}_{i}}})]+(n_{i}-y_{i})ln[1-\pi ({\boldsymbol {{x}_{i}}})]-ln{\binom {n_{i}}{y_{i}}}{\big \}}\right].
Sijoitetaan kaavaan  ln{\frac {\pi ({\boldsymbol {x}}_{1})}{1-\pi {\boldsymbol {(}}{x}_{i})}}={\boldsymbol {x}}_{i}'\beta , derivoidaan  {\frac {\partial {\mathit {l}}({\boldsymbol {\beta }})}{\partial {\boldsymbol {\beta }}}} ja asetetaan derivaatta nollaksi. Saadaan
\sum y_{i}x_{i}=\sum {\frac {n_{i}e^{{\boldsymbol {x}}_{i}'\beta }}{1+e^{x_{i}'\beta }}}{\boldsymbol {x}}_{i} josta ratkaistaan  {\boldsymbol {\hat {\beta }}} numeerisesti.
Devianssi

Devianssin avulla voidaan tutkia, kuinka hyviä valitun mallin ennusteet ovat. 
Devianssi määritellään


 D=-2ln{\frac {sovitetun\ mallin\ uskottavuus}{saturoidun\ mallin\ uskottavuus}}


jossa saturoitu malli tarkoittaa mallia, joka sisältää yhtä monta parametria, kuin havaintoja on, ja sopii siten aineistoon täydellisesti (virhetemit ovat nollia).
Devianssilla verrataan siis, kuinka hyvin sovitetun mallin arvot eroavat saturoidusta mallista (verrattavissa lineaarisen regressiomallin jäännösneliösummien vertailuun). Mitä pienempi devianssi on, sitä paremmin malli sopii aineistoon.
Devianssin avulla voidaan laskea uskottavuusosamäärän testi, jolla selvitetään, ovatko mallin parametrit  \beta _{0}+\beta _{1}x_{1}+...+\beta _{p}x_{p}
merkitseviä, eli selittävätkö ne todella vasteen vaihtelua.
Esimerkki

Halutaan tutkia, miten ikä vaikuttaa riskiin sairastua sepelvaltimotautiin. Aineisto sisältää muuttujat 

 \scriptstyle ID= koehenkilön tunniste (koehenkilölle  \scriptstyle i) 

 \scriptstyle AGE= koehenkilön ikä

 \scriptstyle CHD= tieto siitä, onko henkilö sairastunut sepelvaltimotautiin vai ei. Jos henkilö on sairastunut, CHD=1 ja jos henkilö ei ole sairastunut, CHD=0.
Malli on
logit(P(CHD_{i}=1))=\beta _{0}+\beta _{1}*AGE_{i}
eli  P(CHD_{i}=1)={\frac {e^{\beta _{0}+\beta _{1}*AGE_{i}}}{1+e^{\beta _{0}+\beta _{1}*AGE_{i}}}}
| 0 | 1 | 2 |
| --- | --- | --- |

| ID | AGE | CHD |
| 1 | 20 | 0 |
| 2 | 23 | 0 |
| 3 | 24 | 0 |
| 4 | 25 | 0 |
| 5 | 25 | 1 |
| 6 | 26 | 0 |
| 7 | 26 | 0 |
| 8 | 28 | 0 |
| 9 | 28 | 0 |
| 10 | 29 | 0 |
...
| 99 | 65 | 1 |
| 100 | 69 | 1 |
Suurimman uskottavuuden estimoinnilla saadaan  {\hat {\beta _{0}}}=-5.309, joka on mallin vakiotermi   ja    {\hat {\beta _{1}}}=0.111, joka on kulmakerroin muuttujalle   AGE.
 


Malli on siis   P(CHD_{i}=1)={\frac {e^{-5.309+0.111*AGE_{i}}}{1+e^{-5.309+0.111*AGE_{i}}}}. 
 

Tulkinta: Kun verrataan kahta henkilöä, joista toinen on vuoden verran vanhempi, kuin toinen, vanhemmalla henkilöllä on  e^{0.111}=1.117395-kertainen todennäköisyys sairastua sepelvaltimotautiin (suhteessa siihen, että ei sairastu), kuin nuoremmalla henkilöllä.
Vika

Vika voi tarkoittaa:
Esineessä voi olla vikaa, jos se ei toimi kunnolla
Vika, saari Kustavissa
Vika, kylä Ruotsissa
Vika, rautatieseisake Rovaniemellä
Stora Vika, taajama Nynäshamnin kunnassa Ruotsissa
Vikajärvi, kylä Rovaniemellä
Ohjelmistovirhe, tai ohjelmointivirhe tarkoittaa yleensä virhettä tietokoneen ohjelmakoodissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vika”, voi hakea sivunnimihaulla, laajalla sivunnimihaulla tai tekstihaulla.